CELEX: 32007L0053
Language: bg
Date: 2007-08-29 00:00:00
Title: Директива 2007/53/ЕО на Комисията от 29 август 2007 година за изменение на Директива 76/768/ЕИО на Съвета относно козметичните продукти, с цел привеждане в съответствие с техническия прогрес на приложение III към нея (Текст от значение за ЕИП )

30.8.2007   
            
            
               BG
            
            
               Официален вестник на Европейския съюз
            
            
               L 226/19
            
         ДИРЕКТИВА 2007/53/ЕО НА КОМИСИЯТА
   от 29 август 2007 година
   за изменение на Директива 76/768/ЕИО на Съвета относно козметичните продукти, с цел привеждане в съответствие с техническия прогрес на приложение III към нея
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/768/ЕИО на Съвета от 27 юли 1976 г. за сближаване на законодателствата на държавите-членки, свързани с козметични продукти (1), и по-специално член 8, параграф 2 от нея,
   след консултация с Научния комитет по потребителските продукти,
   като има предвид, че:
   
               (1)
            
            
               Флуорни съединения са понастоящем изброени в Директива 76/768/ЕИО и подлежат на ограничения и условия, определени в приложение III, част 1 към същата директива. Научният комитет по потребителските продукти (НКПП) е на мнение, че ако единственият източник на излагане на флуоридно въздействие е паста за зъби, съдържаща флуорид между 1 000 и 1 500 ppm, съществува минимална опасност деца под шестгодишна възраст да развият флуороза, при условие че такава паста за зъби се използва по препоръка. Следователно референтни номера от 26 до 43 и референтни номера 47 и 56 от приложение III, част 1 следва да бъдат съответно изменени.
            
         
               (2)
            
            
               Директива 76/768/ЕИО следва да бъде съответно изменена.
            
         
               (3)
            
            
               Мерките, предвидени в настоящата директива, са в съответствие със становището на Постоянния комитет по козметичните продукти,
            
         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 76/768/ЕИО се изменя в съответствие с приложението към настоящата директива.
   Член 2
   1.   Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, най-късно до 19 април 2008 г. Те съобщават незабавно на Комисията текста на тези разпоредби заедно с таблица на съответствието между тези разпоредби и настоящата директива.
   Те прилагат тези разпоредби считано от 19 януари 2009 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.
   
      Съставено в Брюксел на 29 август 2007 година.
      
         
            За Комисията
         
         Günter VERHEUGEN
         
            Заместник-председател
         
      
   
   
      (1)  ОВ L 262, 27.9.1976 г., стр. 169. Директива, последно изменена с Директива 2007/22/ЕО на Комисията (ОВ L 101, 18.4.2007 г., стр. 11).
   ПРИЛОЖЕНИЕ
   В част 1, референтни номера от 26 до 43 и референтни номера 47 и 56 от приложение III към Директива 76/768/ЕИО, след всяко вписване в колона е) се добавя следният текст:
   
      „На етикета на всяка паста за зъби, съдържаща 0,1—0,15 % флуор, освен ако вече не е означена като неподходяща за деца (напр. „само за възрастни“), задължително се поставя следният текст:
      
         „Деца на 6-годишна възраст или по-малки: Използвайте количество колкото грахово зърно и мийте зъбите си под родителски надзор за възможно най-малко гълтане. Ако приемате флуорид от други източници, консултирайте се с вашия зъболекар или лекар.““